
–	so zreteľom na delegované nariadenie Komisie (C(2025)03151),
–	so zreteľom na list Komisie z 21. mája 2025, ktorým ho žiada, aby oznámil, že nevznesie námietku voči delegovanému nariadeniu,
–	so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov zo 4. júna 2025,
–	so zreteľom na článok 290 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ) 2021/2115[footnoteRef:1], a najmä na jeho článok 122 písm. a), [1:  	Nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6.12.2021, s. 1, ELI: http://data.europa.eu/eli/reg/2021/2115/oj).] 

–	so zreteľom na článok 114 ods. 6 rokovacieho poriadku,
–	so zreteľom na odporúčanie k rozhodnutiu Výboru pre poľnohospodárstvo a rozvoj vidieka,
–	so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 114 ods. 6 rokovacieho poriadku, ktorá uplynula 17. júna 2025,
A.	keďže v súčasnom kontexte pretrvávajúcej nestability v poľnohospodárskom sektore v celej Únii má už v prvých mesiacoch roku 2025 viacero členských štátov ťažkosti pri rozhodovaní o potrebe preskúmať svoje rozhodnutia o prevodoch prijaté v roku 2022 podľa článku 17 ods. 5, článku 88 ods. 7 a článku 103 nariadenia (EÚ) 2021/2115, preto sa považuje za potrebné poskytnúť členským štátom viac času na plánovanie týchto prevodov;
B.	keďže lehota stanovená v článku 3 ods. 4 delegovaného nariadenia Komisie (EÚ) 2023/370[footnoteRef:2] uplynula 31. mája 2025, je preto mimoriadne dôležité, aby sa čo najskôr stanovila nová lehota na predkladanie žiadostí o zmenu, a to 31. august 2025, s cieľom umožniť členským štátom primerané plánovanie a posúdenie; [2:  	Delegované nariadenie Komisie (EÚ) 2023/370 z 13. decembra 2022, ktorým sa dopĺňa nariadenie Európskeho parlamentu a Rady (EÚ) 2021/2115, pokiaľ ide o postupy, lehoty na predkladanie žiadostí o zmenu strategických plánov SPP členskými štátmi a ďalšie prípady, na ktoré sa nevzťahuje maximálny počet zmien strategických plánov SPP (Ú. v. EÚ L 51, 20.2.2023, s. 25, ELI: http://data.europa.eu/eli/reg_del/2023/370/oj).] 

C.	keďže delegované nariadenie (EÚ) 2023/370 by sa preto malo zodpovedajúcim spôsobom zmeniť;
1.	oznamuje, že nevznesie námietku voči delegovanému nariadeniu;
2.	poveruje svoju predsedníčku, aby postúpila toto rozhodnutie Rade a Komisii.

